રાહુલ ગાંધી કર્ણાટકનાં પરિનાણ પછી આક્રમક બન્યા છે અને નરેન્દ્ર મોદીની નકલ - ચેનચાળા કરી રહ્યા છે. મોદીએ એક વખત ભજિયાંવાળા (પકોડાવાલા)ની પીઠ થાબડીને કહ્યું હતું કે આ `કૌશલ્ય' છે. હવે રાહુલ ગાંધી પકોડાવાલા સામે શિકંજી (કાંજી)વાલાને મૂકી રહ્યા છે! અન્ય પછાત વર્ગોના કાર્યકરોની સભામાં એમણે `કોકાકોલા' શરૂ કરનારે શિકંજીથી શરૂઆત કરી હતી એમ કહ્યું (હકીકતમાં 8મી મે, 1886ના દિને એટલાન્ટામાં એક ફાર્મસીના માલિકે કોકા-કોલા શરબત બનાવ્યું તે લોકપ્રિય બની ગયું) રાહુલ ગાંધીએ મેકડોનાલ્ડ પિત્ઝાની સરખામણી ઢાબા સાથે કરી. (મોરીસ અને રિચાર્ડ મેકડોનાલ્ડે કેલિફોર્નિયામાં નાની રેસ્ટોરાં ખોલી હતી) આ પછી કૉંગ્રેસપ્રમુખે ફોર્ડ, હોન્ડા, મર્સીડીઝ કારની વાત કરી કે નાની શરૂઆતથી મોટા થયા. એમનો મુદ્દો એ છે કે મોદીના રાજમાં આવી શક્યતા નથી!